महिला की मौत के सातवें दिन जेठ की भी संदिग्ध परिस्थितियों में मौत
भास्कर संवाददाता | डूंगरपुर
सातदिनों पहले थाणा यादव बस्ती में एक महिला की झुलसने से मौत के बाद संदेह जताया गया था। अब रविवार को उसी महिला के जेठ की संदिग्ध परिस्थितियों में मौत हो गई।
युवक रात को खाना खाने के बाद घर के बरामदे में सोया था, लेकिन रविवार सुबह परिवार के लोगों के उठाने के बाद भी नहीं उठा तो गांव के लोग इकट्ठा हो गए। पहले तो मौत पर संदेह जताते रहे, फिर करीब साढ़े 7 घंटे बाद पुलिस को खबर दी। इसके बाद जिला अस्पताल में मेडिकल बोर्ड से पोस्टमार्टम करवाने के बाद शव परिजनों को सुपुर्द कर दिया गया।
शहर से करीब 5 किलोमीटर दूर बिछीवाड़ा रोड पर थाणा यादव बस्ती में यह घटना हुई है। पूंजीलाल यादव (37) प|ी नाथू यादव रात को खाना खाने के बाद घर में सो गया था। रविवार सुबह 6 बजे परिवार के लोग उठ गए, लेकिन पूंजीलाल नहीं उठा तो उसे उठाने के लिए प्रयास किया गया।
फिर भी वह नहीं उठा तो परिवार के लोगों ने उसकी सांसें देखी तब होश उड़ गए। पूंजीलाल की खाट पर ही सोते हुए संदिग्ध परिस्थिति में मौत हो गई थी। इसके बाद परिवार में मातम छा गया। इसी घर में 7 दिनों पहले पूंजीलाल के छोटे भाई मनसुखलाल यादव की प|ी लक्ष्मी यादव की भी झुलसने से मौत हो गई थी। इसके बाद परिवार और गांव के लोग इकट्ठे हो गए और मौत पर संदेह जताते रहे। दोपहर करीब 1.30 बजे बाद कोतवाली पुलिस को खबर दी गई। एसआई यशवंत कुमार, एएसआई सोबरनसिंह मय जाब्ता मौके पर पहुंचे और घटना के बारे में जानकारी ली। लोगों से मामले में निष्पक्ष कार्रवाई का भरोसा दिलाने के बाद शव को जिला अस्पताल लेकर आए और मेडिकल बोर्ड से पोस्टमार्टम के बाद परिजनों को सुपुर्द कर दिया गया।
बताया जाता है कि छोटे भाई की प|ी लक्ष्मी की मौत झुलसने से हुई थी। इसके बाद पीहर पक्ष ने मौत पर संदेह जताते हुए ससुराल पक्ष पर आरोप लगाए थे। इसी से आहत होकर पूंजीलाल यादव सदमें में बताया जा रहा था और वह पिछले करीब 3 दिनों से खाना नहीं खा रहा था। जिस कारण उसकी मौत बताई जा रही है।
थाणा गांव में एक व्यक्ति की मौत के बाद घटना की जानकारी लेती पुलिस।
hin_Deva bho_Deva hin_Deva hin_Deva hin_Deva hin_Deva hin_Deva hin_Deva